BASES ESPECÍFICAS PARA A PROVISIÓN DE UNHA PRAZA VACANTE DE MONITOR DEPORTIVO, PERSOAL LABORAL
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de unha praza vacante de monitor deportivo, persoal laboral. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto.— É obxecto a provisión de unha (1) praza vacante de monitor deportivo categoría profesional 4 e incluída na OPE do exercicio 2018 (BOPPO número 248 do 28/12/2018). Estará dotada coas retribucións básicas correspondentes e as complementarias propias do posto de traballo ao que se adscriba a praza. Figurará incluída no réxime de dedicación exclusiva. Clasificación.— Departamento de Deportes Código: 07.01.01. Condicións dos aspirantes: Ademais dos establecidos nas bases xerais aprobadas por este Concello para tomar parte das probas de selección, será necesario:–Posuír a titulación exixida: Técnico-a medio en Animación de actividades físicas e deportivas (ou equivalente na mesma familia de titulación de actividades físicas e deportivas). Sistema de Selección: Establécese o sistema de oposición libre. Fase oposición.— Consistirá na realización de tres probas establecidas polo tribunal, e que se describen da seguinte maneira: 1º Exercicio.—De carácter obrigatorio e eliminatorio consistirá na realización dun test de 30 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 60 minutos para a realización desta proba.2º Exercicio.—De carácter obrigatorio a eliminatorio consistirá nunha proba práctica con un ou varios supostos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.—Exercicio obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 3 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 3. O dereito administrativo. As fontes do dereito administrativo. O procedemento administrativo común: fases. Tema 4. A Lei 31/95, do 8 de novembro de prevención de riscos laborais. Dereitos e obrigas dos traballadores. Delegados de Prevención e Comité Seguridade e Saúde Laboral. Formación. Vixilancia da saúde Tema 5. A programación na Educación Física e o deporte desde un enfoque globalizador. Estrutura e elementos básicos de programación. Organización de grupos e tarefas. Tema 6. A didáctica da Educación Física e o deporte. Principios didácticos básicos, metas e obxectivos da Educación Física e o deporte. Tema 7. Anatomía e fisioloxía humana implicada na actividade física. Tema 8. Patoloxías relacionadas coa actividade física. Capacidades físicas básicas, a súa evolución e factores que inflúen no seu desenvolvemento. Tema 9. Evolución das capacidades motrices en relación co desenvolvemento evolutivo en xeral. Educación sensomotriz e psicomotriz nas etapas da infancia. Tema 10. Características do desenvolvemento psicoevolutivo da infancia e a adolescencia. Aspectos cognitivos, motrices, afectivos e sociais dos nenos e nenas ata os 16 anos de idade. Tema 11. A motricidade na madurez e vellez. O proceso de envellecemento. Actividades físicas e proceso involutivo. Condutas motrices e idade avanzada. Tema 12. O xogo: teorías, características e clasificacións. Adaptacións metodolóxicas baseadas nas características dos xogos. Tema 13. Os deportes: concepto e clasificacións. Deportes individuais e colectivos: aspectos técnicos e tácticos elementais: a súa didáctica adaptada á idade. Tema 14. Xogos e deportes populares, autóctonos e tradicionais. A actividade física organizada no medio natural. Tema 15. Principios fundamentais do adestramento comúns a todos os deportes. Adecuación do adestramento na actividade física na infancia, adolescencia, madurez e vellez. Tema 16. A animación no deporte. Aspectos xerais. Planificación da animación deportiva. Programas adaptados á idade. Tema 17. A saúde e a calidade de vida. Hábitos e estilos de vida saudable en relación coa actividade física. Tema 18. O salvamento acuático. Rescate no medio acuático. Natación e natación aplicada ao salvamento. Urxencias e lesións no medio acuático. Tema 19. Primeiros auxilios. Protocolo de emerxencia. Reanimación cardio pulmonar. Atragantamiento: manobra de Heimlich. Tratamento de feridas, fracturas e queimaduras. Tema 20. Prevención de Riscos Laborais inherentes a un posto de Monitor Deportivo, os seus dereitos e obrigacións a cumprir segundo a Lei de Prevención de Riscos Laborais. Aspectos básicos de evacuación de edificios: Plans de actuación ante Emerxencias.